OpenLLM-France/wikimedia huggingface dataset:
# William Carr (remer)

William "Bill" John Carr (Gortnagrace, Donegal, Irlanda, 17 de juny de 1876 – Filadèlfia, 25 de març de 1942) va ser un remer estatunidenc que va competir cavall del segle xix i el segle xx. Nascut a Irlanda, durant la darrera dècada del segle xix emigrà als Estats Units.
El 1900 va prendre part en els Jocs Olímpics de París, on guanyà una medalla d'or en la prova de vuit amb timoner com a membre de l'equip Vesper Boat Club.

## Referències

* 1 2 «Bill Carr Olympic Results». sports-reference.com. Arxivat de l'original el 4 de juny 2009. [Consulta: 20 setembre 2015].
# Walter Lehmann

Walter Lehmann (Hütten, 13 de novembre de 1919 - Richterswil, 23 de setembre de 2017) va ser un gimnasta artístic suís que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on disputà vuit proves del programa de gimnàstica. Guanyà la medalla de plata en el concurs individual, el concurs complet per equips i la barra fixa. En la resta de proves destaca una quarta posició en la prova d'anelles i la cinquena en el barres paral·leles. En aquests mateixos Jocs fou l'encarregat de dur la bandera en la cerimònia de clausura i en els Jocs de 1952 també ho va fer en la cerimònia inaugural.
En el seu palmarès també destaquen tres medalles d'or i tres de bronze al Campionat del Món de gimnàstica artística de 1950. El 1951 guanyà el campionat nacional. Un cop retirat va ser el responsable d’organitzar els campionats suïssos de l'Eidgenössischen Kunstturnerverband (EKV) durant molts anys. Va exercir d'àrbitre i el 1972 fou escollit com a millor àrbitre del món. El 1984 es va retirar i va renunciar a tots els càrrecs.

## Referències

* ↑ «Traueranzeigen von Walter Lehmann | www.sich-erinnern.ch» (en alemany). [Consulta: 27 maig 2021].
* ↑ Walter Lehmann a Sports Reference (arxivat)
* 1 2 «Olympedia – Walter Lehmann». [Consulta: 27 maig 2021].
* ↑ «Resultats al Campionat del Món de gimnàstica artística de 1950». Arxivat de l'original el 2021-06-19. [Consulta: 27 maig 2021].
* ↑ «Walter LEHMANN - ältester Turnweltmeister feiert 90. Geburtstag | GYMmedia.de». [Consulta: 27 maig 2021].
# Roc del Benedi

El Roc del Benedi és una muntanya de 1.525 metres que es troba al municipi de Montferrer i Castellbò, a la comarca de l'Alt Urgell.
# Frontera entre la Xina i Mongòlia

La frontera entre la Xina i Mongòlia és la línia de frontera terrestre que delimita els territoris de la República Popular de la Xina i Mongòlia.

## Traçat

D'una longitud total de 4.630 km, aquesta frontera és una de les més llargues del món i una de les més pobrament definides, tot i que s'arribà a un tractat definitiu el 26 de desembre de 1962. Comença a l'extrem oest, a 55 km de l'inici de la frontera entre Rússia i Kazakhstan, marcada per les muntanyes Altai al trifini occidental Xina-Mongòlia Rússia (49° 10′ N, 87° 49′ E﻿ / ﻿49.167°N,87.817°E﻿ / 49.167; 87.817) abans de prendre una direcció general al sud-est, a l'est i a nord-est.
A l'extrem oriental de Mongòlia, la frontera va cap a l'oest, a la frontera de Manxúria i passant pel desert de Gobi i desprésva cap al nord abans d'arribar al trifini oriental de la Xina, Mongòlia i Rússia (49° 51′ N, 116° 41′ E﻿ / ﻿49.850°N,116.683°E﻿ / 49.850; 116.683).
Separa la província (en xinès: 省 shěng) de Gansu i les regions autònomes (xinès tradicional: 自治區, xinès simplificat: 自治区 zīzhìqù) xineses del Xinjiang i Mongòlia Interior dels aimag mongols de Bayab-Ölgii, Baiankhongor, Dornod, Dornogovi, Govi-Altai, Khovd, Ömnögovi i Sükhbaatar.

## Història

La frontera es va crear en 1912 quan una part de les terres mongols va proclamar la seva independència de la Xina i va formar el Kanat de Mongòlia; més tard, en 1915 es va signar el tractat de Kiakhta on el kanat va ser proclamat una part autònoma de la Xina. En 1945 es va organitzar a Mongòlia un referèndum que va confirmar la independència de Mongòlia.

## Referències

* ↑ «Mongòlia». The World Factbook. Central Intelligence Agency.
* ↑ Chiao-min "Jimmy" Hsieh Changing China: A Geographic Appraisal, p. 352
* ↑ Ewan E. Anderson International Boundaries: A Geopolitical Atlas, p. 175
* ↑ «Трехстороннее соглашение России, Китая и Монголии об автономии Внешней Монголии.». vostlit.info [Consulta: 5 febrer 2017].
* ↑ «Mongolia - New World Encyclopedia» (en anglès). [Consulta: 5 febrer 2017].

## Bibliografia

* Boundaries, Maps, and Movement: Chinese, Russian, and Mongolian Empires in Early Modern Central Eurasia, Peter C. Perdue A: The International History Review, Vol. 20, No. 2 (Jun., 1998), pp. 263-286
# Euphorbia bourgeana

Euphorbia bourgeana és una espècie fanerògama inclosa al gènere Euphorbia de la família de les Euforbiàcies. És un arbust que pot arribar als 2 m d'alçada que es troba a barrancs, vessants i terrasses a ple Sol a les Illes Canàries de Tenerife i La Gomera.

## Descripció

És un arbust perenne que pot sobrepassar els 2 m d'alçada les tiges del qual finalitzen en una roseta terminal de fulles carnoses. Les seves inflorescències són pedunculades i tenen diverses flors groc verdoses. Es diferencia d'espècies similars perquè les bràctees, grans, d'1 a 2 cm de longitud, es troben fusionades dues terceres parts de la seva longitud. Les glàndules florals són dentades. Floreix d'hivern a primavera (desembre fins a maig). De la mateixa manera que altres Euphorbia, l'Euphorbia bourgeana posseeix un làtex (suc lletós) molt irritant.

## Distribució i hàbitat

És un endemisme de Tenerife i La Gomera a les Illes Canàries. Apareix a barrancs, vessants i terrasses amb abundant insolació i certa humitat, a les zones baixes i mitjanes (300-1200 m) del sud i de l'oest de la Gomera. També pot ser trobada a la vora dels boscos de Laurisilva, essent una de les poques Euphorbia canàries adaptades a ambients humits. És una espècie bastant escassa, i s'inclou al Catàleg d'Espècies Amenaçades de Canàries, com a sensible a l'alteració del seu hàbitat, a l'illa de la Gomera.

## Usos

S'utilitza com a planta ornamental de jardí pel seu vistós port i floració. Aquesta planta requereix poques cures, però necessita calor i bon drenatge.

## Taxonomia

Euphorbia bourgeana va ser descrita per J.Gay ex Boiss. i publicada a Prodromus Systematis Naturalis Regni Vegetabilis 15(2): 108. 1866.

### Etimologia

* Euphorbia: nom genèric que deriva del metge grec del rei Juba II de Mauritània (52 a 50 aC - 23), Euphorbus, en el seu honor – o fent al·lusió al seu gran ventre – ja que usava mèdicament Euphorbia resinifera. El 1753 Linné va assignar el nom a tot el gènere.
* bourgeana: epítet atorgat en honor del botànic Eugène Bourgeau.

### Sinonímia

* Euphorbia lambiorum Svent.

## Referències

* ↑ «Euphorbia lambii». Plantas de mi tierra. [Consulta: 24 febrer 2012].
* ↑ Euphorbia bourgeana a Trópicos.
* ↑ (Spec. Pl. [ed. 1]: 450)
* ↑ «Euphorbia bourgeana» a EOL. Data consulta: 03 de juliol de 2014.
# Ferenc Keserű

Ferenc Keserű (Budapest, 27 d'agost de 1903 - Budapest, 16 de juliol de 1968) va ser un waterpolista i nedador hongarès que va competir entre les dècades de 1910 i 1930. Era germà del també waterpolista Alajos Keserű.
El 1924 va prendre part en els Jocs Olímpics de París, on fou cinquè en la competició de waterpolo. Quatre anys més tard, als Jocs d'Amsterdam, va guanyar la medalla de plata en la competició de waterpolo i el 1932, als Jocs de Los Angeles, guanyà la medalla d'or. En el seu palmarès també destaquen dues lligues hongareses de waterpolo i tres campionats d'Europa (1926, 1927 i 1931). Entre 1927 i 1928 jugà en clubs de França i Bèlgica. Com a nedador destaquen dos títols nacionals en aigües obertes.

## Referències

* 1 2 3 «Ferenc Keserű Olympic Results». sports-reference.com. Arxivat de l'original el 20 d’agost 2011. [Consulta: 18 juny 2018].
# William Denton

William Denton (Collinsville, 1 de febrer de 1911 - Washington DC, 8 de març de 1946) va ser un gimnasta artístic estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de plata en la prova d'anelles del programa de gimnàstica, en quedar rere George Gulack.

## Referències

* ↑ «Tom Denton Olympic Results». sports-reference.com. Arxivat de l'original el 21 de febrer 2019. [Consulta: 20 febrer 2019].
# Walter Meier

Walter Meier (Rogätz, 3 d'agost de 1927 - Halle, 25 de març de 2017) és un atleta alemany, especialista en el decatló, que va competir sota bandera de la República Democràtica Alemanya durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on fou sisè de la prova del decatló del programa d'atletisme. Quatre anys més tard, als Jocs de Roma, sou setzè en l'mateixa prova.
En el seu palmarès destaca una medalla de bronze en la prova del decatló del Campionat d'Europa d'atletisme de 1958, rere els soviètics Vasili Kuznetsov i Uno Palu. Va guanyar la competició de decatló del Festival Mundial de la Joventut i els Estudiants de 1954 i fou segon en les edicions de 1953, 1955 i 1957. Es proclamà campió nacional de decatló el 1952 i 1958 i de salt d'alçada el 1950, 1951, 1952 i 1954. De 1953 a 1958 va establir set rècords nacionals de decatló.
Una vegada retirat va exercir de professor a la Universitat Martí Luter de Halle-Wittenberg i va escriure diversos llibres de memòries.

## Millors marques

* Decatló. 7.294 punts (1958)

## Referències

* 1 2 3 Walter Meier a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «World Student Games (UIE)». [Consulta: 1r juliol 2020].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 6 juliol 2020].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 6 juliol 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 174. ISBN 978-83-62033-30-0.
* ↑ «Track and Field Statistics». [Consulta: 6 juliol 2020].
# Lai Runming

Lai Runming (Dongguan, 5 de maig de 1963) és un aixecador de peses xinès, ja retirat, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on va guanyar la medalla de plata en la categoria del pes gall del programa d'halterofília.
En el seu palmarès també destaca una medalla d'or als Jocs Asiàtics de 1986.

## Referències

* 1 2 «Olympedia – Lai Runming». [Consulta: 8 juny 2024].
* ↑ «Database Weightlifting». [Consulta: 8 juny 2024].
# GRS80

El GRS80 (Geodetic Reference System 1980) és un sistema de referència geodèsic, utilitzat a Europa, que consisteix en un el·lipsoide de referència global i un model de camp de gravetat.

## Paràmetres

Quant a la geometria, l'el·lipsoide de referència ve definit pel seu semieix major (radi equatorial) $a$ i, o bé el seu semieix menor (radi polar) $b$, la seva relació d'aspecte $(b/a)$ o l'aplatament $f$. En l'actualitat és necessari dotar de magnitud físiques i dinàmiques als el·lipsoides; per al GRS80, aquests valor són:

## Constants geomètriques

* Semieix major $=a=$6,378,137.00000 m;
* Semieix menor $=b=$ 6,356,752.31414 m;
* Relació eixos $=b/a=$ 0.996647189318775;
* Aplatament $=f=$ 0.003352810681225;
    Inversa de l'aplatament $=1/f=$298.257222101;

## Constants geomètriques derivades

* Radi mig definit per la International Union of Geodesy and Geophysics (IUGG): R$_1$= (2a+b)/3 = 6,371,008.7714 m;
* Radi autàlic= 6,371,007.1810 m;
* Radi de l'esfera del mateix volum $=(a^{2}b)^{1/3}=$ 6,371,000.7900 m;
* Excentricitat primera $=(a^{2}-b^{2})^{.5}=$ 521,854.0097 m;
* Excentricitat segona $=((a^{2}-b^{2})^{.5})/a=$ 0.0818191910435;
* Radi de curvatura polar $=a^{2}/b=$ 6,399,593.6259 m;
* Radi de curvatura equatorial per a un meridià$=b^{2}/a=$ 6,335,439.3271 m;
* Quadrant d'un meridià = 10,001,965.7293 m;

## Constants físiques

* Definició de la masa geocentrica incluida l'atmosfera $GM=$ 3986005·10$^8$ m³/s²;
* Factor de forma dinámica $J_{2}$ = 108263· 10$^{-8}$;
* Velocitat angular de rotació $\omega$ = 7292115·10$^{-11}$ s$^{-1}$;

## Referències

* ↑ "Geodetic Reference System 1980, Bulletin Géodésique, Vol 54:3, 1980."

## Enllaços externs

* Especificacions del GRS 80 Arxivat 2005-12-25 a Wayback Machine.
# Maarten van der Linden

Maarten van der Linden (Voorburg, 9 de març de 1969) és un remer neerlandès, ja retirat, que va competir durant la dècada de 1990.
El 1996 va prendre part en els Jocs Olímpics d'Estiu d'Atlanta, on formant parella amb Pepijn Aardewijn, guanyà la medalla de plata en la prova del doble scull lleuger del programa de rem. Quatre anys més tard, als Jocs de Sydney, fou dotzè en la mateixa prova.

## Referències

* ↑ «Olympedia – Maarten van der Linden». [Consulta: 8 maig 2024].
* ↑ «World Rowing - Maarten RUPS VAN DER LINDEN» (en anglès). [Consulta: 8 maig 2024].
# Euphorbia bravoana

Euphorbia bravoana és una espècie de planta fanerògama que pertany a la família de les Euphorbiaceae.

## Descripció

És un arbust perennifoli de fins a dos metres d'altura i que compta amb un nombre d'efectius reduït. Té les fulles carnoses i les flors a raïms terminals. Segons l'AFA és una planta vulnerable. Es troba molt relacionada amb Euphorbia atropurpurea de Tenerife.

## Distribució

És endèmica de les Illes Canàries on es troba a La Gomera.

## Taxonomia

Euphorbia bravoana va ser descrita per Eric Ragnor Sventenius i publicat al Boletín del Instituto Nacional de Investigaciones Agronómicas 14: 30, 33. 1954.

### Etimologia

Euphorbia: nom genèric que deriva del metge grec del rei Juba II de Mauritània (52 a 50 aC - 23), Euphorbus, en el seu honor – o en al·lusió al seu gran ventre – ja que s'emprava mèdicament Euphorbia resinifera. El 1753 Carl Linné va assignar el nom a tot el gènere.
bravoana: epítet atorgat per Eric Ragnor Sventenius al seu gran amic Ventura Bravo.

## Vegeu també

* Taxonomia de les Euforbiàcies
* Inflorescència en forma de Ciati

## Referències

* ↑ Euphorbia bravoana en Trópicos
* ↑ Euphorbia bravoana a PlantList
* ↑ «Euphorbia bravoana a». World Checklist of Selected Plant Families.
* ↑ (Spec. Pl. [ed. 1]: 450)
* ↑ Epítetos

## Enllaços externs

* http://plantasdemitierra.blogspot.com/2007/07/euphorbia-bravoana.html
# Ferenc Pataki

Ferenc Pataki (Budapest, 18 de setembre de 1917 - Budapest, 25 d'abril de 1988) va ser un gimnasta artístic hongarès que va competir durant les dècades de 1940 i 1950.
El 1948 va prendre part en els Jocs Olímpics de Londres, on disputà vuit proves del programa de gimnàstica. Guanyà la medalla d'or en l'exercici de terra i la de bronze en el salt sobre cavall i el concurs complet per equips, mentre en les proves individuals finalitzà més enllà de la desena posició. Quatre anys més tard, als Jocs de Hèlsinki, tornà a disputar vuit proves del programa de gimnàstica. Destaca la sisena posició en la prova del concurs complet per equips.

## Referències

* 1 2 «Ferenc Pataki Olympic Results». sports-reference.com. Arxivat de l'original el 20 de setembre 2011. [Consulta: 13 juliol 2019].
# William Wallace (remer)

William Wallace (Toronto, 12 d'abril de 1904 - Otonabee–South Monaghan, 20 de juliol de 1967) fou un esportista canadenc que va competir durant la dècada de 1920. Destacà especialment en el remer, però també jugà a futbol americà, esport en què guanyà la Grey Cup de 1921.
El 1924 va prendre part en els Jocs Olímpics de París, on guanyà la medalla de plata en la prova del vuit amb timoner del programa de rem.

## Referències

* 1 2 «Laurie Wallace Olympic Results». sports-reference.com. Arxivat de l'original el 3 de gener 2015. [Consulta: 19 juny 2018].
# Walter Pichler

Walter Pichler (Bad Reichenhall, 23 d'octubre de 1959) és un biatleta alemany, ja retirat, que va competir sota bandera de la República Federal Alemanya durant la dècada de 1980.
El 1984 va prendre part en els Jocs Olímpics d'Hivern de Sarajevo, on guanyà la medalla de bronze en la prova del relleu 4x7,5 quilòmetres del programa de biatló. Va formar equip amb Ernst Reiter, Peter Angerer i Fritz Fischer. En aquests mateixos jocs fou setzè en la prova dels 10 quilòmetres esprint.
En el seu palmarès també destaca una medalla de bronze al Campionat del món de biatló i un títol nacional. Un cop retirat com a esportista passà a exercir tasques d'entrenador.

## Referències

* 1 2 3 «Walter Pichler Olympic Results». sports-reference.com. Arxivat de l'original el 2012-11-06. [Consulta: 9 març 2020].
# Long Qingquan

Long Qingquan (en xinès tradicional: 龍清泉; xinès simplificat: 龙清泉; pinyin: Lóng Qīngquán) (3 de desembre de 1990, Longshan, República Popular de la Xina 1990) és un aixecador xinès, guanyador d'una medalla olímpica.

## Carrera esportiva

Va participar, als 17 anys, en els Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla d'or en la prova masculina de pes gall (-56 kg.) a l'aixecar un pes de 292 quilos. Va participar en els Jocs Olímpics d'Estiu de 2016 realitzats a Rio de Janeiro (Brasil), on va aconseguir novament guanyar la medalla d'or en la mateixa categoria.
Al llarg de la seva carrera ha guanyat quatre medalles en el Campionat del Món d'halterofília, una d'elles d'or. Té dos rècords mundials júniors en la categoria de -56 kg masculí.

## Referències

* 1 2 «Long Qingquan». sports-reference.com. Arxivat de l'original el 2009-05-02.
* ↑ «World Weightlifting Championships: Long Qingquan Wins the 56-kg Category» (en anglès). Iron Mind, 20-11-2009. Arxivat de l'original el 2010-01-07.
# Maciej Łasicki

Maciej Łasicki (Gdańsk, 12 d'octubre de 1965) és un remer polonès, ja retirat, que va competir durant les dècades de 1980 i 1990.
El 1992 va prendre part en els Jocs Olímpics d'Estiu de Barcelona, on va guanyar la medalla de bronze en la prova del quatre amb timoner del programa de rem.
En el seu palmarès també destaquen tres medalles al Campionat del món de rem, una de plata i dues de bronze, entre les edicions de 1991 i 1995.

## Referències

* ↑ «Olympedia – Maciej Łasicki». [Consulta: 17 abril 2024].
* ↑ «World Rowing - Maciej LASICKI» (en anglès). Arxivat de l'original el 2023-03-22. [Consulta: 17 abril 2024].
* ↑ «Maciej Łasicki – Polski Komitet Olimpijski» (en polonès). [Consulta: 17 abril 2024].
# Fernand Vast

Fernand Vast (Garches, Alts del Sena, 26 de maig de 1886 – Saint-Cloud, 7 de juny de 1968) va ser un ciclista francès, que va prendre part en els Jocs Intercalats de 1906.
Va guanyar una medalla d'or a la prova en ruta, i dues medalles de bronze més, a les proves de cinc i vint quilòmetres respectivament.

## Referències

* ↑ «Fernand Vast Olympic Results». sports-reference.com. Arxivat de l'original el 30 d’abril 2010. [Consulta: 10 novembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Willy Rösingh

Willy Rösingh (Amsterdam, 2 de desembre de 1900 - Amsterdam, 5 de juny de 1976) fou un remer neerlandès que va competir durant la dècada de 1920.
El 1924 va prendre part en els Jocs Olímpics de París, on disputà la prova del dos sense timoner del programa de rem. Formant parella amb Teun Beijnen guanyà la medalla d'or.

## Referències

* ↑ «Willy Rösingh Olympic Results». sports-reference.com. Arxivat de l'original el 17 de desembre 2012. [Consulta: 4 abril 2018].
# Walter Thijssen

Walter Meijer Timmerman Thijssen (Yogyakarta, Índies Orientals Neerlandeses, 28 de setembre de 1876 – Hilversum, 3 de juliol de 1943) va ser un remer neerlandès que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de bronze en la prova de vuit amb timoner com a membre de l'equip Minerva Amsterdam.

## Referències

* ↑ «Walter Meijer Timmerman Thijssen Olympic Results». sports-reference.com. Arxivat de l'original el 15 de desembre 2012. [Consulta: 19 setembre 2015].
# Lu Ying-Chi

Lu Ying-Chi (nascuda el 6 d'abril de 1985) és una aixecadora d'halterofília de Taiwan.
Als Campionats d'Halterofília Mundials de 2006 es classificava 8a en la categoria de 63 kg i guanyà la medalla de bronze en la categoria de 63 kg als Jocs Olímpics d'Estiu 2008, amb 231 kg en total.

## Referències

* 1 2 «LU Ying-Chi». International Weightlifting Federation.
# Manuel Abreu

Manuel Abreu (Fafe, 8 de gener de 1959 - Portugal, 10 de maig de 2022) va ser un futbolista francès-portuguès retirat que jugava de defensa. Va jugar pel Red Star, Poissy, Reims, Paris SG, AS Nancy, Sporting Braga, Quimper, Charleville i Saint-Maur Lusitanos. Va ser l'entrenador del Sénart-Moissy. Anteriorment havia entrenat el Reims i el Calais.

## Bibliografia

* Barreaud, Marc. Dictionnaire des footballeurs étrangers du championnat professionnel français (1932-1997). L'Harmattan, Paris, 1998. ISBN 2-7384-6608-7.

## Referències

* ↑ «Foot Sénart», 25-07-2008. [Consulta: 2 octubre 2024].
* ↑ «France - Trainers of First and Second Division Clubs». Arxivat de l'original el 2018-10-21. [Consulta: 18 març 2015].

## Enllaços externs

* Fitxa del jugador Arxivat 2009-07-20 a Wayback Machine.
# Sybille Bammer

Sybille Bammer (Linz, Àustria, 27 d'abril de 1980) és una exjugadora de tennis professional austríaca. Amida 1.74 metres i pesa 63 quilograms. Professional des de 1997, el seu major rànquing en categoria individual l'aconseguí el 17 de febrer de 2007, quan arribà al lloc 19 del rànquing WTA.
Fou mare a l'edat de 21 anys i passat el període de maternitat va tornar al circuit WTA. Amb el seu títol a Pattaya l'any 2007 va esdevenir la primera mare en guanyar un títol individual des del 1989 quan ho va fer Laura Arraya.

## Palmarès: 2 (2−0)
### Individual: 2 (2−0)

| Abans de 2009 | Després de 2009 |
| Grand Slam (0−0) ||
| WTA Tour Championships (0−0) ||
| Tier I (0−0) | Premier Mandatory (0−0) |
| Tier II (0−0) | Premier 5 (0−0) |
| Tier III (0−0) | Premier (0−0) |
| Tier IV i V (1−0) | International (1−0) |
* Títols per superfície
* Dura (1−0)
* Gespa (0−0)
* Terra batuda (1−0)
| Resultat | Núm. | Data | Torneig | Superfície | Oponent en la final | Marcador |
| Guanyadora | 1. | 5 de febrer de 2007 | Pattaya, Tailàndia | Dura | Gisela Dulko | 7−5, 3−6, 7−5 |
| Guanyadora | 2. | 13 de juliol de 2009 | Praga, República Txeca | Terra batuda | Francesca Schiavone | 7−6(4), 6−2 |

## Trajectòria
### Individual

| Torneig | 2005 | 2006 | 2007 | 2008 | 2009 | 2010 | 2011 | Títols | V – D |
| Open d'Austràlia | A | 3R | 1R | 2R | 1R | 2R | 1R | 0 / 6 | 4 – 6 |
| Roland Garros | A | 1R | 4R | 1R | 2R | 2R | 1R | 0 / 6 | 5 – 6 |
| Wimbledon | A | 3R | 2R | 2R | 1R | 1R | 1R | 0 / 6 | 4 – 6 |
| US Open | 1R | 2R | 4R | QF | 1R | 2R | A | 0 / 6 | 9 – 6 |
| Jocs Olímpics | No celebrat | No celebrat | No celebrat | QF | No celebrat | No celebrat | No celebrat | 0 / 1 | 3 – 1 |
| Rànquing a final d'any | 79 | 53 | 21 | 26 | 55 | 70 | – | | |
| Llegenda: G: Guanyadora; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; ||||||||||

## Referències

* ↑ Branch, John. «Tennis: Raising a child and her ranking» (en anglès). The New York Times, 28-06-2007. [Consulta: 1r agost 2018].

## Enllaços externs

* Sybille Bammer a la WTA (anglès)
* Sybille Bammer a la Federació Internacional de Tennis (anglès)
* Sybille Bammer al lloc web de la Billie Jean King Cup (anglès)